श्री गौड़ ब्राह्मण समाज की धर्मशाला का विस्तार होगा, भूमिपूजन किया
श्री गौड ब्राह्मण समाज धर्मशाला में शुक्रवार को पं. मदनमोहन मालवीय जयंती पर धर्मशाला विस्तार के लिए भूमिपूजन किया गया। विधायक निधि से 5 लाख राशि से समाज की धर्मशाला का विस्तार होगा। मुख्य अतिथि समाज प्रांताध्यक्ष रवि जोशी व महिला मंडल अध्यक्ष निर्मला मंडलोई थे।
जोशी ने कहा, हिंदी भाषा को राष्ट्रभाषा का दर्ज दिलाने वाले प्रमुख चिंतक, विचारक व राष्ट्रसेवी पं. मालवीय के आदर्शों पर चलकर समाज का उत्थान करें। उन्होंने बताया विधायक विजयसिंह सोलंकी उपस्थित नहीं हो सके। समाज की सेगांव धर्मशाला में भी राशि दिलाने के लिए उन्होंने आश्वस्त किया। मंच पर सरपंच देवनारायण ठाकुर, उपसरपंच दिनेश सोलंकी, यूथ कांग्रेस विधानसभा अध्यक्ष राजेश मंडलोई उपस्थित थे। इसके अलावा समाज के अशोक कानूनगो, मधुसुदन दुबे, सुरेश जोशी, राधेश्याम दुबे, शरद त्रिवेदी, शरद सराफ, सी.के. पाठक, चंद्रकांत तिवारी, विनाेद तिवारी, राजेंद्र तिवारी, श्याम कानूनगो, आयुष कानूनगो, उमाशंकर रावल ने स्वागत किया। समाजजनों से 14 फरवरी को नर्मदा जयंती पर नावड़ातोड़ी में नर्मदा पूजन, चुनरी व भोज कार्यक्रम में शामिल होने का आग्रह किया। कार्यक्रम में अशोक कानूनगो ने 11 हजार रुपए देने की घोषणा की। संचालन वीरेंद्र तिवारी ने किया।
भूमिपूजन कार्यक्रम में प्रांताध्यक्ष रवि जोशी सहित समाजजन।
hin_Deva awa_Deva hin_Deva hin_Deva